Финансово-икономически анализ

**на дейността на „ИНФОРМАЦИОННО ОБСЛУЖВАНЕ” АД към 30.09.2013г.**

**Основни показатели за Дружеството**

Основните показатели за дейността на Дружеството за периода Януари – Септември 2013г. в сравнение със същия период на 2012г. са както следва:

|  |  |  |  |
| --- | --- | --- | --- |
| **Показатели/период** | **Отчетен период** | **Съответен период на предходната година** | **Изменение в %** |
| **Приходи от продажби** | 14 878 хил.лв. | 10 787 хил.лв. | +38% |
| **Печалба/загуба преди данъци** | 2 111 хил.лв. | (1 695) хил.лв. | +225% |
| **Рентабилност на база печалба** | 14% | -15% | +29% |
| **Приходи от продажби на 1 зает** | 2 900лв. | 1 978лв. | +47% |
| **Средносписъчен брой служители** | 570 | 606 | -6% |

**Основни дейности, формиращи приходите на дружеството**

Приходите, разпределени по видове,по отчет в сравнение с Бизнес план (колона 2) и със съответния период на предходната година (колона 3) са показани в Таблица № 1.

### Таблица № 1. „ИО” АД – Приходи по видове за периода 01.01 – 30.09.2013г.

|  |  |  |  |  |  |
| --- | --- | --- | --- | --- | --- |
| **Приходи**  **(хил.лв.)** | **Отчетен период** | **Бизнес план** | **Изменение в %** | **Съответен период на пред- ходната година** | **Изменение в %** |
|
| ***1*** | ***2*** | ***к.1/к.2*** | ***3*** | ***к.1/к.3*** |
| **ОБЩО ПРИХОДИ** | **14 878** | **16 243** | **-8%** | **10 787** | **38%** |
| **в т.ч.:** | | | | | |
| **Приходи от продажби** | 14 671 | 15 943 | -8% | 10 711 | 37% |
| **в т.ч.:** | | | | | |
| Приходи от услуги | 13 767 | 14 963 | -8% | 9 576 | 44% |
| Приходи от продажба на стоки | 388 | 465 | -17% | 572 | -32% |
| Приходи от наеми | 516 | 515 | 0% | 563 | -8% |
| **Други приходи** | 207 | 300 | -31% | 76 | 172% |


“Информационно обслужване” АД за периода от 01.01.2013г. до 30.09.2013г. реализира приходи в размер на 14878 хил.лв., ръст от 38 %, спрямо съответния период на предходната година.

В сравнение с Бизнес плана приходите изостават с 8 % или с 1 365 хил. лв. Значителен дял от изоставането (86 %) се дължи на планирани, но нереализирани приходи по договор с МФ).Друга част на неизпълнението се дължи на проект „Обучение“поради етапността на отчитане на проектите по ОП „РЧР“ - извършване на разходи, които се възстановяват от Агенцията по заетостта след приключване на проектите и одит на изразходваните средства.

Структурата на приходите от продажби по основни клиенти на дружеството е показана на Граф. № 1, както следва:

### Графика № 1. „ИО” АД – Структура на приходи по клиенти

### за периода 01.01 – 30.09.2013г.



С най-висок относителен дял (24 % от реализираните приходи) е дейността, която се извършва по договори с Министерството на финансите (МФ). За деветмесечието на 2013г.,приходите по *Договори с МФ*, в размер на 3 616 хил.лв. (100%).

Приходите за обработка резултати от национален референдум/парламентарни избори възлизат на 2 231 хил.лв. или общо 15 % от общите приходи за периода.

Услуги, всяка от които формира между 9% и 5 % от приходите са:

* Услуги на едно гише - аутсорсинг услуги от тип “ИНКАСО” на комунални услуги, включващи поддръжка и експлоатация на технология за отдалечен достъп и инкасиране на комунални такси за ел. енергия, вода и топлоенергия;
* Удостоверителни услуги;
* Разработване, внедряване и обучение на пакети програмни продукти (ППП);
* ЕСГРАОН–по договор с Министерство на регионалното развитие за експлоатационно обслужване на база данни ЕСГРАОН;
* ИСУН – информационна система за управление и наблюдение на структурните инструменти на Европейския съюз в Република България.

Услуги, всяка от които формира между 3 % и 1 % от приходите са:

* Наеми;
* Курсове за обучение, в т.ч. финансиране;
* САС – съдебни административни системи и услуги, т.н. съдебно деловодство;
* Други АСИС;
* Абонаментна поддръжка АИС;
* Сервиз и СКС (изграждане на структурни и кабелни системи);
* СУП на НАП – система за управление на приходите на НАП;
* ДЕЛФИ
* Web Design;
* Други продажби на стоки;
* Други посреднически дейности и копирни услуги.

Изменението(ръст/спад) в абсолютна сума и в процент на приходитепо проекти на „Информационно обслужване“ АД през отчетния период на 2013г. в сравнение със съответния период на предходната година е показан в Таблица № 2.

### Таблица № 2. „ИО” АД – Приходи по проекти за периода 01.01 – 30.09.3013г.

|  |  |  |  |  |
| --- | --- | --- | --- | --- |
| **Проект/задача** | **Отчетен период (хил.лв.)** | **Съответен период на предходната година (хил.лв.)** | **Изменение** | |
| **в сума** | **в %** |
| ДОГОВОР С МФ | 3 873 | 3 212 | 661 | 21% |
| ИЗБОРИ/РЕФЕРЕНДУМ | 2 231 | 6 | 2 225 | 100% |
| Услуги на едно гише  и комунално таксуване | 1 338 | 1 281 | 57 | 4% |
| Разработв.,внедр.и обуч.ППП | 1 110 | 1 170 | (60) | -5% |
| ЕСГРАОН | 1 086 | 815 | 271 | 33% |
| ИСУН | 750 | - | 750 | 100% |
| Наеми | 517 | 564 | (47) | -8% |
| Курсове за обучение,  в т.ч. финансиране | 502 | 472 | 30 | 6% |
| САС | 454 | 314 | 140 | 45% |
| Други АСИС | 394 | - | 394 | 100% |
| Абонам. поддръжка АИС | 367 | 592 | (225) | -38% |
| Сервиз и СКС | 262 | 85 | 177 | 208% |
| ДЕЛФИ | 235 | 239 | (4) | -2% |
| Продажба на стоки,  комп. техника и други | 185 | 294 | (109) | -37% |
| Посреднически услуги | 179 | 361 | (182) | -50% |
| Комплектоване данъчни съобщения | 37 | 37 | - | 0% |
| WebDesign | 13 | 36 | (23) | -64% |
| Други услуги | 1 345 | 1 309 | 36 | 3% |
| **ОБЩО ПРИХОДИ** | **14 878** | **10 787** | **4 091** | **38%** |

**Преглед на финансово-икономическите резултатите от дейността на Дружеството**

**Основните финансови показатели** на „Информационно обслужване” АД по отчет, сравнени с Бизнес план (колона 2) и със съответния период на предходната година (колона 3) са показани в Таблица № 3.

### Таблица № 3. „ИО” АД – Основни финансови показатели за периода 01.01. – 30.09.2013г.

|  |  |  |  |  |  |
| --- | --- | --- | --- | --- | --- |
| **Показатели за  печалба и рентабилност  (хил.лв.)** | **Отчетен период** | **Бизнес план** | **Изменение в %** | **Съответен период на предходната година** | **Изменение в %** |
|
| ***1*** | ***2*** | ***к.1/к.2*** | ***3*** | ***к.1/к.3*** |
| Нетни приходи от продажби | 14 878 | 16 243 | -8% | 10 787 | 38% |
| Оперативни разходи | 12 755 | 13 814 | -8% | 12 442 | 3% |
| Печалба преди лихви и данъци и амортизации (EBITDA) | 2 875 | 3 277 | -12% | (796) | 461% |
| EBITDA/Приходи от продажби (%)\* | 19% | 20% | -1% | -7% | 27% |
| Печалба преди лихви и данъци  (EBIT) | 2 123 | 2 429 | -13% | (1 655) | 228% |
| EBIT/Приходи от продажби (%)\* | 14% | 15% | -1% | -15% | 30% |
| Печалба преди данъци | 2 111 | 2 426 | -13% | (1 695) | 225% |
| Нетна печалба | 1 900 | 2 183 | -13% | (1 608) | 218% |
| Паричен поток (печалба + амортизация) | 2 652 | 3 031 | -13% | (749) | 454% |
| *\* Изменението на рентабилността на база EBITDA и EBIT, изразена в % е в процентни пункта.* | | | | | |
| **Показатели за  паричните потоци  (хил.лв.)** | **Отчетен период** | **Бизнес план** | **Изменение в %** | **Съответен период на предходната година** | **Изменение в %** |
| ***1*** | ***2*** | ***к.1/к.2*** | ***3*** | ***к.1/к.3*** |
| Изменение на паричните наличности през периода | 1 576 | 1 244 | 27% | (3 323) | 147% |
| Нетен паричен поток от  оперативна дейност | 1 833 | 1 382 | 33% | (2 870) | 164% |
| Нетен паричен поток от инвестиционна дейност | (257) | (243) | 6% | (393) | -35% |
| Нетен паричен поток от финансова дейност | - | - | - | (60) | - |
|  |  |  |  |  |  |
| **Показатели за  финансовото състояние  (хил.лв.)** | **Отчетен период** |  |  | **31.12.2012** | **Изменение в %** |
| ***1*** |  |  | ***3*** | ***к.1/к.3*** |
| Текущи активи | 11 151 |  |  | 9 372 | 19% |
| Текущи пасиви | 3 200 |  |  | 3 892 | -18% |
| Оборотен капитал | 7 951 |  |  | 5 480 | 45% |
| Зает капитал | 21 762 |  |  | 19 862 | 10% |
| Текуща ликвидност | 3,7 |  |  | 2,3 | 59% |
| Дългосрочни пасиви/Сума на  активите (%) | 4% |  |  | 5% | -5% |
|  |  |  |  |  |  |
| **Показатели за  трудовите ресурси** | **Отчетен период** | **Бизнес план** | **Изменение в %** | **Съответен период на предходната година** | **Изменение в %** |
| ***1*** | ***2*** | ***к.1/к.2*** | ***3*** | ***к.1/к.3*** |
| Средносписъчен брой на служители за периода | 570 | 600 | -5,0% | 606 | -5,9% |
| Приходи от продажби на един зает в хил.лв. | 26,1 | 27,1 | -3,6% | 17,8 | 46,6% |

Анализът на показателите за **печалба и рентабилност** в Таблица № 3 очертава следните по-важни тенденции във финансово-икономическото развитие на Дружеството:

Спрямо съответния период на предходната година:

* Финансовият резултат за периода „януари – септември“ 2013г. е печалба и превишава в пътизагубата за същия период на 2012г.
* Показателите за оперативна рентабилност (EBITDA/Приходи от продажби в %) и брутна рентабилност (EBIT/Приходи от продажби в %) са съответно с 27 и 30 процентни пункта по-високи по отчет в сравнение със същия период на предходната година.

Спрямо Бизнес план 2013 г.:

* В сравнение с Бизнес план 2013г. е реализиран по-нисък обем печалба с 12% -13 %;
* Свободният паричен поток (печалба + амортизации) е неизпълнен също с 13 %;
* Рентабилността на база печалба преди данъци е 14 % и изостава с 1 процентен пункт от заложената по Бизнес план 15 % рентабилност.

Анализът на показателите за **паричните потоци** в Таблица № 3показва превишение на входящите над изходящите потоци по отчет и обръщане на тенденцията от отрицателни към положителни нетни потоци.Нетният паричен поток от оперативна дейност за отчетния период е положителен (+) 1 833 хил.лв., за сравнение презсъответния период на предходната година нетният паричен поток от оперативна дейност е бил отрицателен (-) 2 870 хил.лв.

През отчетният период се наблюдава придобиване на дълготрайни активи за 257 хил.лв., или с 35 % намаление спрямо съответния период на предходната година, когато са били придобити активи за 393 хил.лв. В сравнение с Бизнес плана - инвестиции за периода в размер на 243 хил.лв., преизпълнението по отчет е в размер на 14 хил.лв. или със 6 %.

Анализът на показателите за **финансовото състояние** в Таблица № 3 показва следните изменения, настъпили от началото на годината:

* Повишение на текущите активи с 19 %;
* Намаление на текущите пасиви с 18 %;
* Описаното по-горе увеличение на активитеи намаление на пасивите, рефлектира в повишаване на оборотния капитал с45 %, а на заетия капитал с 10 %;
* Текущата ликвидност се повишава от2,3 на 3,7, или с 59 %;
* Показателят за задлъжнялост (дългосрочните пасиви към сумата на активите) е с нискастойност 4 % и показва намаление на задлъжнялостта с 5 процентнипукта, в резултат на отпадане на лизингови вноски за автомобили.

Анализът на показателите, свързани с **трудовите ресурси** в Таблица № 3, води до следните изводи:

Спрямо съответния период на предходната година:

* Намаление на средносписъчния брой служители с 5,9 %;
* Нарастване на ефективността на труда, измерена като приходи от продажби на един зает за периода,от 17,8 хил.лв.на 26,1 хил.лв., или ръст от46,6 %.

Спрямо Бизнес плана:

* Намаление на средносписъчния брой служители с 5 % спрямобюджета.
* Планираната ефективност на труда (приходи от продажби на един зает) не е изпълнена с 3,6 %, поради неизпълнението на разчетените приходи.

Таблица № 4 показва измененията в **Отчета за доходите** по отчет в сравнение с Бизнес план 2013 г. (колона 2), както и със съответния период на предходната година (колона 3).

### Таблица № 4. „ИО” АД – Отчет за доходитеза периода 01.01. – 30.09.2013г.

|  |  |  |  |  |  |
| --- | --- | --- | --- | --- | --- |
| **Показатели на Отчета за  доходите  (хил.лв.)** | **Отчетен период** | **Бизнес план** | **Изменение в %** | **Съответен период на пред- ходната година** | **Изменение в %** |
|
| ***1*** | ***2*** | ***к.1/к.2*** | ***3*** | ***к.1/к.3*** |
| **Нетни приходи от продажби** | 14 878 | 16 243 | -8% | 10 787 | 38% |
| Разходи за материали и външни услуги | (3 298) | (4 094) | -19% | (3 317) | -1% |
| Разходи за възнаграждения и соц.осигуровки | (8 287) | (8 016) | 3% | (7 860) | 5% |
| Други разходи | (394) | (348) | 13% | (249) | 58% |
| Балансова стойност на продадени активи | (281) | (367) | -23% | (408) | -31% |
| Суми с корективен характер | 257 | (141) | -282% | 251 | 2% |
| **Печалба преди лихви и данъци  и амортизации** | 2 875 | 3 277 | -12% | (796) | 461% |
| Разходи за амортизации | (752) | (848) | -11% | (859) | -12% |
| **Печалба преди лихви и данъци** | 2 123 | 2 429 | -13% | (1 655) | 228% |
| Финансирания | 0 | 0 | 0% | 0 | 0% |
| Нетни финансови приходи (разходи) | (12) | (3) | 300% | (40) | 70% |
| **Печалба преди извънредни приходи (разходи)** | 2 111 | 2 426 | -13% | (1 695) | 225% |
| **Финансов резултат преди данъци** | 2 111 | 2 426 | -13% | (1 695) | 225% |
| Разходи за данъци | (211) | (243) | -13% | 87 | 343% |
| **Нетна печалба** | 1 900 | 2 183 | -13% | (1 608) | 218% |

Спрямо съответния период на предходната година:

* Разходите по икономически елементи се повишават с 4 %, в т.ч.:
  + Разходите за материали и външни услуги намаляват с 1 %;
  + Разходите за възнаграждения и осигуровки се повишават с 5 %;
  + Другите разходи нарастват с 58 % в резултат на платени стипендии на обучаващи се лица по проекти по ОП РЧР;
  + Разходите за амортизации намаляват с 12 % в резултат на забавяне на инвестиционната активност по отношение новопридобиване на амортизируеми активи.

Спрямо Бизнес плана:

* Оперативните разходи са реализирани в размер с 8 % по-нисък от планирания, което съответства на неизпълнението на приходите, също с 8 %, спрямо планираното.
* Отчетен е по-нисък общ размер на разходите по икономически елементи, спрямо планирания с 4 %.

Нетните финансови приходи/разходи се повишават с 28 хил.лв., или със 70 % спрямо съответния период на предходната година. Това се дължи на увеличение на финансовите приходи за периода, спрямо същия период на предходната година от 33 хил.лв. на 111 хил.лв., в резултат на подобрено управление на финансовия ресурс на дружеството.

В Таблица 5 е показан **Отчета за финансовото състояние** на дружеството с настъпилите изменения от началото на годината.

### Таблица № 5. „ИО” АД – Отчет за финансовото състояниекъм 30.09.2013г.

|  |  |  |  |
| --- | --- | --- | --- |
| **Показатели на Отчета за  финансовото състояние (хил.лв.)** | **Текущ период  (30.09.2013)** | **Предходен период (31.12.2012)** | **Изменение в %** |
|
| ***1*** | ***2*** | ***к.1/к.2*** |
| **Нетекущи активи** | 13 811 | 14 382 | -4% |
| **Текущи активи, в т.ч.:** | 11 151 | 9 372 | 19% |
| Материални запаси | 983 | 846 | 16% |
| Краткосрочни вземания | 2 187 | 1 772 | 23% |
| Парични средства | 7 716 | 6 140 | 26% |
| **Текущи пасиви, в т.ч.:** | 3 200 | 3 892 | -18% |
| Краткосрочни задължения | 2 688 | 3 416 | -21% |
| **Оборотен капитал** | 7 951 | 5 480 | 45% |
| **Зает капитал** | 21 762 | 19 862 | 10% |
| Нетекущи пасиви | 1 097 | 1 097 | - |
| Други | 0 | 0 |  |
| **Нетна стойност на активите** | 20 665 | 18 765 | 10% |
| Печалба (загуба) | 1 900 | -2 552 | -174% |
| Финансов резултат от минали години | 0 | 0 |  |
| Резерви | 16 467 | 19 019 | -13% |
| Основен капитал | 2 298 | 2 298 | 0% |
| **Собствен капитал** | **20 665** | **18 765** | **10%** |

Анализът на финансовото състояние на дружеството показва следните изменения от началото на годината:

* Намаление на нетекущите активи на Дружеството с 4 %;
* Увеличение на текущите активи, в т.ч.:
  + Увеличение на материалните запаси със16 %;
  + Увеличение на краткосрочните вземания с 23;
  + Увеличение на паричните средства с 26 %;
* Намаление на текущите пасиви, в т.ч.:
  + Намаление на краткосрочните задължения с 21 %.

Повишението на обема на оборотния капитал (разликата между текущи активи и текущи пасиви)с 45 %, а на заетия капитал(сумата на нетекущи активи и оборотен капитал)с 10% показва подобреноуправление на оперативната дейност на Дружеството.

Нетната стойност на активите (собственият капитал)се повишава с 10 % в резултат на реализиранатапечалбаза отчетния период.След декапитализациятаза 2012г. в резултат на отчетената загуба за годината, през отчетния период Дружеството отчита междинен положителен финансов резултат, което повишава неговата капитализацията.

В Таблица № 6 е показан размера на **вземанията** от контрагенти, класифицирани по възраст на вземанията.

### Таблица № 6. „ИО” АД – Вземания към 30.09.2013г.

|  |  |  |  |  |  |  |  |
| --- | --- | --- | --- | --- | --- | --- | --- |
| **ВЗЕМАНИЯ ОТ КОНТРАГЕНТИ  (хил.лв.)** | **Общ размер** | **Възраст на вземанията** | | | **Просрочени вземания** | **Обез- ценка** | **Балансова стойност** |
|
| **до 3 м.** | **до 6 м.** | **над 6 м.** |
| Министерство на финансите | 514 | 514 |  |  |  |  | 514 |
| МРРБ | 73 | 73 |  |  |  |  | 73 |
| ЕНЕРГО ПРО | 122 | 122 |  |  |  |  | 122 |
| Вземания от други клиенти | 1 451 | 726 | 310 | 415 | 350 | 294 | 1 157 |
| Вземания по гаранции | 173 | 4 |  | 169 |  |  | 173 |
| Съдебни и присъдени вземания | 234 |  |  | 234 |  | 86 | 148 |
| **ОБЩА СУМА** | **2 567** | **1 439** | **310** | **818** | **350** | **380** | **2 187** |

Анализът показва обща сума на вземанията към 30.09.2013г.в размер на 2567 хил.лв., като по-значителни вземания са тези от Министерството на финансите в размер на 514 хил.лв. и вземания от други клиенти в размер на 1 451 хил.лв. Структурата на вземанията по възраст показва, че преобладаващи са вземанията на възраст до 3 месеца, които са в размер на 1 439 хил.лв.и заемат56 % относителен дял в структурата на вземанията.

След обезценката на вземанията в размер на 380 хил.лв., балансовата стойност на търговските и други вземания към 30.09.2013 г. възлиза на 2187 хил.лв.

В Таблица № 7 са показани **задълженията**към контрагенти по стойност и възраст.

### Таблица № 7. „ИО” АД – Задължения към 30.09.2013 г.

|  |  |  |  |  |  |
| --- | --- | --- | --- | --- | --- |
| **ЗАДЪЛЖЕНИЯ ПО КОНТРАГЕНТИ  (хил.лв.)** | **Общ размер** | **Възраст на задълженията** | | | **Просрочени задължения** |
|
| **до 3 м.** | **до 6 м.** | **над 6 м.** |
| Задължения към доставчици | 737 | 737 |  |  |  |
| Задължения към персонала | 951 | 634 |  | 317 |  |
| Задължения към социалното осигуряване | 270 | 214 |  | 56 |  |
| Задължения за данъци | 343 | 343 |  |  |  |
| в т.ч. Задължения за ДДС | 161 | 161 |  |  |  |
| Задължения за дивидент на държавата | 0 | 0 |  |  |  |
| **ОБЩА СУМА** | **2 301** | **1928** | **0** | **373** | **0** |

Анализът показва липса на просрочени задължения на Дружеството. Задълженията на Дружеството към 30.09.2013 г. са текущи – начислени задължения към доставчици, персонал и бюджета. Задълженията се погасяват в съответствие с договорените условия и срокове, като средния срок на плащане на търговски задължения на дружеството е 30 дни. Задълженията със срок на погасяване над 6 месеца произтичат от начислени разходи за неизползвани отпуски на персонала и осигурителни вноски, съгласно МСС 19 Доходи на персонала.

В Таблица № 8епоказан**Отчета за паричните потоци**, представени в стандартна форма и диференцирани според дейностите, от които произхождат.

### Таблица № 8. „ИО” АД – Отчет за паричните потоциза периода 01.01.-30.09.2013г.

|  |  |
| --- | --- |
| **ОТЧЕТ ЗА ПАРИЧНИТЕ ПОТОЦИ  (хил.лв.)** | **Текущ период 30.09.2013г.** |
|
|
| ***1*** | ***2*** |
| Парични потоци от основна дейност |  |
| **Нетен паричен поток от основна дейност (А)** | 1 833 |
| Парични потоци от инвестиционна дейност |  |
| **Нетен паричен поток от инвестиционна дейност (Б)** | (257) |
| Парични потоци от финансова дейност |  |
| **Нетен паричен поток от финансова дейност (В)** | **0** |
| **Изменение на паричните средства през периода**  **(А + Б + В)** | 1 576 |
| Парични средства в началото на периода | **6 140** |
| **Парични средства в края на периода** | **7 716** |

Входящите парични потоци от оперативна дейност превишават изходящите с 1 833хил.лв. През периода е реализиран изходящ паричен поток от инвестиционна дейност в размер на 257 хил.лв.Липсват парични потоци от финансова дейност – платени дивиденти. Изменението на паричната наличност за отчетния период „януари – септември“ 2013г. е положително (+) 1 576 хил.лв.

Паричните средства към 30.09.2013г.са в размер на7 716 хил.лв., от които:

* Средства по разплащателни сметки и краткосрочни депозити – 7293 хил.лв.;
* Средства по предоставени банкови гаранции за участие в процедури и изпълнение на договори – 260 хил.лв.;
* Ваучери за обучение (суми за получаване от Агенция по заетостта за извършено обучение срещу ваучери) – 133 хил.лв.;
* Парични средства в брой – 30 хил.лв.

„Информационно обслужване“ АД оперира със собствени средства, не ползва привлечени средства във вид на заеми и дългове към банки и финансови институции.

**Перспективи пред дружеството**

Визията на ръководството за очакваните перспективи пред дружеството следва следните стъпки:

* + - Стабилизиране на икономическото и финансово състояние на компанията;
    - Въвеждане на координиран и интегриран подход в управлението – оптимизиране на бизнес процесите и създаване на липсващи функционални и структурни звена в дружеството;
    - Кризисни мерки по подобряване на имиджа на компанията;
    - Разработване на краткосрочна и дългосрочна стратегия за развитие;
    - Изграждане и развитие на корпоративно портфолио с продукти и услуги, предлагани от дружеството;
    - Реализиране на национална програма за създаване на центрове по IT компетенции;
    - Засилване на партньорствата и дейностите с университети и институции, имащи отношение към развитието на информационното общество в България.

**Николай Недялков**

**Изпълнителен директор на**

**„Информационно обслужване“ АД**